Túrakód: G\_Berek-13,5 / Táv.: 13,5 / Frissítve: 2020-12-21

Túranév: Gyalog / Berek-13,5 km

Teljesítménytúránk 5 résztávból áll. Teljesítése 6 ellenőrzőpont-igazolást igényel.

A rajt és a cél ugyanott található.

*(Szentes-Berek. A településrész ÉK-i sarkánál a lakott területre bevezető út DK-i oldalán, az első kiágazó földút ÉK-i szegletében, egy akácfán.)*

Kódja: Berek/R-C

Elhelyezkedésének koordinátája: N46 37.569 E20 13.802

Megközelítése *(a város felől)* a 451-es főút *(elkerülői út)* keresztezését követően 1,1 km-re!

*(A túra navigációjának elsődleges anyaga a letölthető nyomvonal. Ennek használata, vagy helyismeret hiányában nem ajánlott elkezdeni a túrát! A leírás nem helyettesíti a nyomvonal használatát, csupán kiegészíti azt.)*

1. résztáv: /Berek / R-C - Berek / 1/

A Berek/R-C QR-kód beolvasását követően lefelé, a DK-i irányban futó, murvás úton induljunk! E kezdeti szakaszon, jobbunkon a lakott terület szélső házai, tanyái húzódnak. Az út egy jobbos kanyarulatot követően felvezeti a túrázót a párhuzamosan futó „aszfaltcsík” végéhez. Ebben a kereszteződésben balra *(DK)* fordulva, majd rögtön ezután szintén balra tartva *(követve a nyomvonal instrukcióit)* jutunk ki a kaszáló szélén futó túraútvonalra. Lassan elhagyjuk a lakóépületeket is, és csak a vadon és művelt terület vesz körül bennünket.

Elérve a jobbunkon induló csatorna végpontjához, a földutak kereszteződéséhez, a nyomvonalak találkozásához, balra *(K)* kell fordulnunk. Az erdősávhoz és a töltéshez érve, eleinte az alján, majd később a tetején vezet a túra útvonala. Amint kiérünk az akácok között a vasúti töltésig, az úttól jobbra *(DDK)*, már le is zárul a szakasz a Berek/1 pont elérésével.

2. résztáv: /Berek / 1 - Berek / 2/

QR-kód beolvasását követően D-re, a vasúti átjáró irányába induljunk! Elérve a földutak kereszteződését, jobbra *(NY)*, és az itt „Y”-ban kettéágazó úton is a jobboldali ágban haladva menjünk a lejtős részre. Leérve, a nyomvonalat követve balra *(DDNY)*, majd rögvest jobbra *(NY)* vezet a túra útvonala. Innen hosszabb szakaszon *(1,7 km)* azonos a követendő irány művelt területek és kaszáló mentén vezető földúton. Az emelkedőn feljutva, elérve a keresztező földutat jobbra *(É)*, kissé odébb *(200 m)*, balra *(NY)* kanyarodva *(a nyomvonalak találkozásánál)*, már meg is érkezünk a kereszteződéstől 100 m-re található ellenőrzőpontra *(Berek/2)*. Ez a földút É-i oldalán, a csatornapartján, egy diófán található.

3. résztáv: /Berek / 2 - Berek / 4/﻿

Kódbeolvasást követően irányváltás nélkül szükséges haladni, egészen a Kurca partjáig *(2 km)*, a vége felé kissé lejtős területen. Itt balra *(DNY)* fordulva a vízpart mentén futó fás-bokros sáv mellett vezet az út. Odébb *(350 m)* egy emelkedőn és hangulatos, „növény alagúton” keresztül jutunk fel egy elhagyott tanyatelekre, melynek túlsó D-i szélén, a víz felőli oldalon találjuk a keresett ellenőrzőpontot *(Berek/4)* egy akácfa törzsén.

4. résztáv: /Berek / 4 - Berek / 6/﻿

Csekkolást követően a füves földút vezeti a túrázót, eltéveszthetetlenül. A kisebb lejtőt követően a vízpart vonalát követve, nagyívben, de továbbra is a fás-bokros sáv elválasztásával a víztől haladunk.

Elérve a jelentősebben kijárt földutat, a hídfőnél jobbra *(NYÉNY)*, a hídon átkelve kell továbbhaladnunk. Odébb *(335 m)*, az első földútkiágazásnál jobbra, az ÉÉK-re futó úton vezet a nyomvonal, művelt mezőgazdasági területek között. Fordulóponthoz 920 m-re, a fasornál érünk, röviddel az ellenőrzőpont *(Berek/6)* előtt. A kereszteződésben jobbra *(K)* tartsunk, hogy 105 m-re lévő QR-kódot be tudjuk olvasni.

5. résztáv: /Berek / 6 - Berek / R-C/﻿

Az alattunk lévő földút kivezet bennünket a Kurca partjára. Innentől egyszerűsödik a navigáció: a vízpart mentén futó földút a helyes irány, a kiágazásoknál ne térjünk el a partvonaltól! Elérve a Berki hidat, keljük át rajta, immár szilárd burkolatra érve. A „T” elágazásban balra *(ÉÉK)* már csak 185 m-re van a kiindulási pont, mely most célként szolgál *(Berek/R-C)*.

Ne felejtsük el, most is kezelnünk kell a teljesítésigazolást az általunk választott módon!

Feldolgozták: Virág Olga, (VZs).jpg

*Tapasztalataidat, élményeidet őrömmel fogadjuk!   
(Fotó és videó anyagokat is várunk.)*